XVIII — - 



Salices arboreae sunt trunco arboreo longaevo in ramos va- 

 lidos fisso coronaque frondis ornatae, saepe in excelsam altitudinem 

 vel centipedalera auctae. Inter altissimas sunt ^V. aJha et 5. fragiJis^ 

 dein S. daphnoides. S. incana et S. pruinosa.^ infimae altitudinis S. ca- 

 prea et S. pentandray utraque ut et S. incana saepe frutescens. S. si- 

 fesiaca rarius arborescit, ut et S. grandifoJia. 



Frutescentes sunt longe plurimae. Trunco brevissimo e 

 terra adscendentes mox supra solum in ramos dividuntur, qui aequali 

 modo divisi fruticem sistunt. Prout nunc in ramulos multos breves 

 nunc pauciores longos dividuntur, frutices depressi magis in latitu- 

 dinem expansi aut altiores sursum magis aucti evadunt, illi ramulis 

 brevibus torulosis, lii longis vimineis laevioribus conspicui. Inter 

 frutescentes recensendae sunt 1, species quaedam alpinae et al- 

 pestres ut S. lanata, gJauca, Lapponum, WeigeJiana, hastata.^ gJahra. 

 Ai-huscuJa, caesia; 2, quaedam campestres ut ^9. aurita, nigricans, 

 cinerea, siJesiaca, grandifoJia, Jivida, myrtilJoides, repens; 3, quaedam 

 ripariae ut S. viminaJis, purpurea, triandra. Difterunt autem ita ut 

 quaedam plerumque altiores sint, ut series tertia, aliae mediae, aliae 

 semper fere depressae et tanquam nanae sint, ut duo extremae seriei 

 primae, et tres extremae seriei secundae. 



Subterraneae sunt trunco aut toto aut maxima ex parte in 

 rupium fissuris, humo muscisve delitescente, decumbente, flexuoso, 

 radicante, ramosissimo, in ramulis novellis coarctatis, tanquam vege- 

 tationis apicibus, folia floresque monstrantes. Huc pertinent ^V. MijT- 

 sinites, pyrenaica, retusa, reticulata, herbacea, poJaris. 



Salices a r b o r e a e in Germania aliisque terris ob frequentes coro- 

 nae praecisiones ita deformatae sunt ut naturalis earum liabitus raro ad- 

 modum ob oculos veniat. E ramis depositis oriundae (^Satzweiden) quarto 

 quintove anno ramis tantum non omnibus in usum domesticum ceden- 

 tibus privantur, quorum iacturam non tolerant modo, sed quos pro 

 egregia vivacitate sua mox restituunt. Tales ad vias publicas circum 

 pagos plurimas videmus trunco crasso deformi, saepe cavo, lacunoso, 

 lacero, ut semimortuum diceres, e cuius apice dilatato rami laete vege- 

 tantes emittuntur (Kopfweiden). Sed in regionibus sylvaticis ad fluvio- 

 rum rivorumque ripas, hic illic in pagis ad arces domosque vetustas, 

 et si quo alio loco arboribus vetustis manus religiosa pepercit, inve- 

 niuntur Salicum arborescentium specimina grandia neque summis no- 

 strarum terrarum arboribus inferiora, quae uti altitudine excellunt 

 ita frondis forma et specioso decore placent. 



